Source: https://expresmedia.ro/sectia-de-procurori-a-csm-o-acuza-pe-carmen-dan-ca-face-afirmatii-care-afecteaza-justitia/
Timestamp: 2020-03-29 12:10:42+00:00

Document:
Secția de procurori a CSM o acuză pe Carmen Dan că face afirmații care afectează justiția – Expres Media
Home / ACTUALITATE / Secția de procurori a CSM o acuză pe Carmen Dan că face afirmații care afectează justiția
expresmedia.ro 24 septembrie 2018	ACTUALITATE Leave a comment 1,353 Views
Secţia pentru procurori a Consiliului Superior al Magistraturii (CSM) susţine că declaraţiile ministrului de Interne, Carmen Dan, cu privire la dosarul în care sunt anchetaţi şefi ai Jandarmeriei reprezintă “afirmaţii de natură a afecta prestigiul justiţiei din România”.
“Secţia pentru procurori a luat act de declaraţiile publice ale ministrului de Interne din data de 24 septembrie 2018, sub forma unor comentarii relative la modul de desfăşurare a urmăririi penale privind pe şefii Jandarmeriei şi un secretar de stat din Ministerul Afacerilor Interne în dosarul violenţelor din data de 10 august 2018, potrivit cărora: ‘Eu văd lucrul acesta ca pe un ordin pe unitate, aşa cum m-am mai pronunţat, care de data asta a fost pus în aplicare mai clar şi mai precis. Plecând de la dictonul ‘justiţia este oarbă’, eu cred că acum este doar surdă, dar cu o privire foarte ageră în direcţia dinainte trasată’. Aceste declaraţii care acreditează ideea că procurorii îşi desfăşoară activitatea cu încălcarea cadrului legal şi a libertăţilor fundamentale ale cetăţenilor reprezintă afirmaţii de natură a afecta prestigiul justiţiei din România”, se arată într-un comunicat al CSM.
CSM mai spune că astfel de afirmaţii pun la îndoială credibilitatea Ministerului Public.
“Secţia pentru procurori a CSM atrage atenţia că astfel de afirmaţii pun la îndoială activitatea şi credibilitatea Ministerului Public şi reiterează imperativul unui mesaj public echilibrat şi responsabil care să consolideze încrederea cetăţeanului în actul de justiţie, îndatorire care revine deopotrivă tuturor reprezentanţilor instituţiilor publice”, precizează CSM.
“Eu văd lucrul acesta ca pe un ordin pe unitate, aşa cum m-am mai pronunţat, care de data asta a fost pus în aplicare mai clar şi mai precis. Plecând de la dictonul ‘justiţia este oarbă’, eu cred că acum este doar surdă, dar cu o privire foarte ageră în direcţia dinainte trasată”, a susţinut Carmen Dan. (Sursa: G4Media)
acuzatii afecteaza justitia carmen dan consiliul superior al magistraturii csm dac news	2018-09-24
Tags acuzatii afecteaza justitia carmen dan consiliul superior al magistraturii csm dac news
Previous Procurorul general, replică tranșantă și fără teamă adresată lui Dragnea și Carmen Dan
Next Un nou scandal al microfoanelor. De data aceasta protagonistul este mitomanul de Tăriceanu

References: CSM 
 CSM 

CSM 
 CSM 
 csm 
 csm